যাই হোক- সে মার ঢালা মার ঢালা করছিল আর আমি আমার  স্বরচিত গানের সুরারোপ করছিলাম। গেইট পেরিয়ে এলাম। বাইরের নির্মল বাতাসে মনটা বেশ হালকা হল। মাথাটা বেশ ফ্রেশ লাগলো। তার সাথে তখন আরবী টুকটাক শুরু করলাম। বাংলা এক লাইন গেয়ে বলি তুই গেয়ে শুনা। সেও চেষ্টা করে। পরে তাকে ইংরেজী অনুবাদ করে বুঝিয়ে দিলাম। মাথায় আসলো স্বরচিত গানের আরবী ভার্সন করি। তাকে বুঝিয়ে বললাম। একেবারে আক্ষরিক হলে সুন্দর শুনায় না। তাই বললাম- কাব্যিক ভাবে ভাবানুবাদ করে দে। আমি সুর করে গাইলাম- ও বন্ধু তুমি আমারগেয়েই রাস্তা পার হয়ে এলাম। সে ওটার আরবী অনুবাদ করতে করতে পেছনে রয়ে গেল। বন্ধু তুমি আমার  বলেছি যখন, তখন তো দাঁড়াতেই হয়। বন্ধুকে কি আর গাড়ীর নিচে ফেলা যায়। পড়লেও সমস্যা নাই, সবার ইন্স্যুরেন্স করা আছে। হা হা হা হা। সে বললো- হাব্বুব, এটার সরাসরি অনুবাদ না করে একটু ঘুরিয়ে করি। সে অনুবাদ করলো-  ও হাবিবি, আনতা নসিবি। আমি বললাম- একটু পরিবর্তন কর। এটা কোন মেয়েকে বলতে গেলে আনতা আনতি হয়ে যাবে। আর গানটা তো প্রেমের গান। বন্ধু বন্ধু মানে সেই বন্ধু নয় হাব্বুব।গার্লফ্রেন্ডের কথা বল। অনুবাদটা সরাসরি আক্ষরিক হয়নি। সে সংযোজন করে নিয়েছে কিছু। তুমি আমার এর বদলে সে করে দিয়েছে তুমি আমার নসিব। এবার হাঁটতে  হাঁটতে বাকি দুই লাইনেরও তর্জমা চললো তার মত করে। আমি শুধু বুঝিয়ে দিলাম। 